Univerzitet Klagenfurt

Univerzitet Klagenfurt (njemački: Universität Klagenfurt ili Alpen-Adria-Universität Klagenfurt) - AAU jest javni državni univerzitet u austrijskoj federalnoj pokrajini Koruškoj. Ovaj istraživački univerzitet je ujedno i najveća istraživačka ustanova visokog obrazovanja u ovoj pokrajini. Osnovan je 1970. godine kao Visoka škola za obrazovne nauke. Od 2018. je prema ocjeni QS World University Rankings svrstan među 150 najboljih mlađih (ne starijih od 50 godina) univerziteta u svijetu, a prema ocjeni Times Higher Education World University Rankings spada među 350 općenito najboljih univerziteta na svijetu. Univerzitet danas nudi studije: društvenih, ekonomskih, tehničkih i interdisciplinarnih studija. Ova obrazovna ustanova se posebno ističe u istraživačkim područjima "Povezanih i autonomnih sistema" (Networked and Autonomous Systems} i "Socijalne ekologije" (do 2018., a potom je prebačeno na Univerzitet za prirodne resurse i nauke o životu u Beču (njemački: Universität für Bodenkultur Wien - skraćeno BOKU) pri čemu je "Socijana ekologija" dobitnik tri granta od strane Evropskog vijeća za istraživački rad. Unutar univerziteta djeluje i nekoliko centara kao što je: Institut Robert Musil (suorganizatora Bachmannove nagrade), kolegij Karl Popper, Univerzitetski kulturološki centar (UNIKUM), Univerzitetski sportski centar (USI) i dr. S obzirom da se nalazi oko 30 km od slovenske i oko 60 km od italijanske granice Univerzitet potiče bilingualnost i multilingualnost, posebno u vezi sa slovenskom manjinom koja je zastupljena u Koruškoj (koruškim Slovencima). Rektor Univerziteta je Oliver Vitouch, senatom presjedava Larissa Kranier, a univerzitetskim vijećem Werner Wutscher. Kampus univerziteta nalazi se u Klagenfurtu. Historija U Klagenfurtu je već 1552. godine osnovan tzv. collegium sapientiae et pietatis, jedno protestantsko visokoškolsko učilište i jedna od najstarijih gimnazija Austrije, danas Europagymnasium, no tada to nije bilo univerzitetsko učilište. 1964. osnovan je do danas postojeći Koruški univeritetski savez. U samom početku razmatralo se osnivanje Ekonomske visoke škole Klagenfurt, ali ipak je osnovana Visoka škola za obrazovne nauke u Klagenfurt. 1970. austrijsko nacionalno vijeće usvojilo je zakon o osnivanju Pedagoškog fakulteta. U razdoblju od 1973. do 1978. osnovani su diplomski i doktorski studiji kao i studiji za učiteljska zanimanja. Studirali su se predmeti poput: filozofije, pedagogije, historije, germanistike, anglistike i amerikanistike, romanistike, slavistike, matematike, geografije i jezičnih nauka. Redovni rad univerziteta je započeo 1973., a glavna zgrada se gradila između 1974. i 1977. Godine 1975. promjenom zakona ova ustanova je preimenovana u Universität für Bildungswissenschaften (Univerzitet za obrazovne nauke) a 1977. su dodijeljene prve akademske titule. Od 1983. uvedeni su i prošireni studiji za primijenjene nauke kao primijenjena ekonomija i primijenjena informatika. 1993. univerzitet je preimenovan u Univerzitet Klagenfurt, a istovremeno je osnovan Fakultet za kulturološke nauke i Fakultet za ekonomske nauke i informatiku. Univerzitet se 2000. proširio time što je izgrađen tzv. Südbau. Primjenom zakona o univerzitetima iz 2002. godine, interuniverzitetski IFF-institut, koji je osnovan 1978-79., je od 1.1.2004. prerastao u treći fakultet univerziteta i to Fakultet za interdisciplinarno istraživanje i dopunsko obrazovanje (Klagenfurt, Beč, Graz). Univerzitet je 1. 10. 2004. pod upravom rektora Günthera Hödla uveo termnologiju Alpen-Adria-Universität Klagenfurt, iako je izraz "Alpen-Adria" ostao nadimak i nije nikada postao službeni naziv univerziteta. 2006. Univerzitet Klagenfurt je imao 7200 studenata, 65 redovnih profesora i isto toliko vanrednih profesora. Najzastupljeniji studiji su bili ekonomija poduzetništva (zajedno sa ekonomijom i pravom), psihologija, te medijske nauke i komunikologija. Od 2007. u sastavu univerziteta djeluje i Tehnički fakultet (specijalnost za informatičku i komunikacijsku tehnologiju, Networked and Autonomous Systems i primijenjenu informatiku) koji je započeo istraživački rad zajedno sa susjednim Lakeside Science & Technology Parkom. 2012. broj studenata koji studiraju na ovom univerzitetu prešao je broj od 10.000 dok je udio inostranih studenata bio oko 20 %. Kampus Kampus se nalazi u predgrađu Klagenfurta i prostire se na površini od 11 hektara. Neposredno uz kampus univerziteta nalazi se 25 hektara velikog pridodatog Lakeside Science & Technology parka koji zajedno s kampusom sačinjava "Lakeside District". 2016. je za cijeli kampus uveden sistem menedžmenta za zaštitu okoline po evropskim normama EMAS III (Eco Management and Audit Scheme). Iz tog razloga je Univerzitet Klagenfurt dobio nagradu Sustainability Award od Ministarstva za nauku, istraživanje i ekonomiju kao i od Ministarstva za poljoprivredu, šumarstvo i hidroekonomiju. Univerzitet je od 2012. član tzv. Saveza univerziteta sa trajnim poslovanjem, a 2017. je od saveznog nivoa dobio nagradu za poduzetnički zdravstveni poticaj u kategoriji velika poduzeća. U razdoblju od 2016. do 2018. iz budžetnih sredstava sanirani su središnje i sjeverno krilo kampusa zajedno sa njihovom vanjskom površinom u iznosu od 26 miliona € (sanirana površina od 13.000 m2), naglašavajući pri tome još više karaketer kampusa i doživljavajući univerzitet pod posve novim svjetlom. Godine 2019. univerzitet se našao pod podkroviteljstvom UNESCO-a objavljenoj shortlisti i dobio nagradu Prix Versailles – Campuses, zajedno sa odjeljenjem Univerziteta iz Chicaga u Hong Kongu, Barnard College iz New Yorka, Standford Univerzitet, School of Planing and Architecture u Vijayawadi i Skolkovo Institute of Science and Technology u Moskvi (pobjednik u dodjeli). Studiji i odsjeci Univerzitet Klagenfurt nudi trenutno studije za bakalaureat (B), magistarsku diplomu (MA), te studije za učiteljska zanimanja kao i doktorske studije: Bakalaureat i magistarski studiji Studiji za učiteljska zanimanja Doktorski studiji 2015. je osnovan Karl Popper Kolleg kao kolegij za nauku i doktorsko obrazovanje. Slično kao i kolegij u Konstanzu, koji sa svojim progresivnim radom za budućnost internacionalnim Fellows-timom zajednički nudi najpovoljnije uslove za istraživački naraštaj. Univerzitetski centri Digital Age Research Center (D'ARC) Od 2019-e nalazi se u izgradnji Digital Age Research Center koji je namijenjen interfakultativnom istraživačkom radu za Digitalnu revoluciju i New Wave of Automation. U smislu potencijalnog područja Human in the Digital Age (HDA) univerziteta i stalnog razvoja digitalnog svijeta uzimaju se u obzir tehnološki, ekonomski, pravni, društveni, konduktivno-naučki i kulturološki aspekti. Karl Popper Kolleg (naučni i doktorski kolegij) M/O/T - School of Management, Organisational Development and Technology M/O/T je namijenjen daljnjoj izobrazbi zaposlenih i razvoju vodećih radnih kadrova kako u ekonomiji tako i u non-profit-organizacijama. School of Education (SoE) Najvažniji zadatak od School of Education je osposobljavanje učitelja istraživačkim i razvojnim metodama, naučno i profesionalno izučavanje, dodatno i stalno obrazovanje. Ova škola koordinira uzduž i poprijeko sve studije za učiteljska zanimanja kao i izučavanje učiteljskih kadrova iz svih područja koje nudi univerzitetski program, poput druga tri savezna kompetentna centra (Austrian Educational Competence Centers, AECC) za didaktiku njemačkog jezika, matematičku didaktiku kao i za predavačko-školski razvoj (IUS). Univerzitetski kulturni centar (UNIKUM) Univerzitetski centar za žene i rodne studije (ZFG) Rangiranje Univerzitet Klagenfurt nudi tzv. "MIT-studije" (matematika, informatika, tehnologija), ali ne nudi klasične prirodne nauke (N) ili Nauke o životu u svom studijskom programu, zbog čega je teško odrediti od koje pozicije započeti sa rangiranjem ovog univerziteta. Po ocjeni QS World University Rankings Univerzitet Klagenfurt se nalazi među 1000 (od ukupno 26. 000) najboljih univerziteta u svijetu, a radi se na tome da se u godini 2020. nalazi u grupi 601-650. Za usperedbu, Univerzitet Graz je u grupi (541-550), a Univerzitet Salzburg od (751-800). Istovremeno, od 2018. se po QS-Rankingu nalazi na listi 150 najboljih mlađih (ne starijih od 50 godina) univerziteta na svijetu. U godini 2019. je uvršten na listu Academic Ranking of World Universities (Shanghai Rankings) i nalazi se u grupi između 801 – 900. Univerzitet Klagenfurt je po CHE-Rankingu (vrijedi samo u Njemačkoj) redovno dobijao izuzetno dobre ocjene, a u posljednje vrijeme posebno u studijima poput: anglistike, poduzetničke ekonomije, pedagogije, germanistike, historije, informatičke tehnike, psihologije i ekonomske informatike. Od godine 2017. se vodi na listi U-Multirank. Godine 2016. Univerzitet Klagenfurt je zajedno sa Univerzitetom Bitmovin u kategoriji "Spin-off Universität" dobio Austrijsku osnivačku nagradu Phönix. Stipendije & dodatne potpore Postoje različiti načini kako studenti mogu obezbijediti finansijsku pomoć za svoje studije. Na internet stranicama mogu se saznati informacije o potporama za koje studenti mogu podnijeti molbu i o tome da li ispunjavaju uslove za jednu od opcija finansiranja: Alpen-Adria-stipendija za bachelor-studente Arhivirano 10. 10. 2019. na Wayback Machine Alpen-Adria-stipendija za master-studente Technology Scholerships Klagenfurt-Stipendium Predhodni studijski pripremni tečaji za dodatne ispite (VAAU) Predhodni sudijski tečaji imaju zadatak pripremiti strane studentice i studente za dodatne ispite na kojima mogu dostići optimalno znanje njemačkog jezika kao i iz drugih predmeta, koji su dio tih dodatnih ispita. Ti dodatni ispiti u ovom slučaju vrijede kao prijemni ispiti za početak redovnih studija na univerzitetu i služe kao dokaz spremnosti za predstojeće studije. Za prijavu na predhodni studijski tečaj je potrebno priložiti pristupno pismo Univerziteta Klagenfurt i platiti tečajni prilog u gotovini. Početkom semestra pišu se ispiti na osnovu kojih se sudionici tečaja uvrštavaju u module koji odgovaraju njihovom nivou znanja. U jednom semestru mogu se pohađati maksimalno tri dijela, a svaki dio pojedinačno traje 3 sedmice tj. 72 školska sata. Vanjski linkovi Alpen-Adria-Universität Klagenfurt Reference